**OBAVIJEST**

Obavještavaju se roditelji da je Općina Dubrovačko primorje donijela Odluku o subvencioniranju nabavke udžbenika učenicima osnovnih škola sa područja Općine Dubrovačko primorje i srednjih škola i fakulteta sa područja RH, za školsku godinu 2017./2018.

Subvencija će se isplaćivati roditeljima učenika koji pohađaju osnovnu školu na području Općine (osim učenika prvih razreda osnovne škole koji su ostvarili pravo na besplatne udžbenike), te srednju školu ili fakultet na području RH, a koji nisu ostvarili pravo na pomoć po nekoj drugoj osnovi.

Za ostvarivanje prava na subvencioniranje nabavke udžbenika potrebno je da oba roditelja imaju stvarno prebivalište na području Općine Dubrovačko primorje.

Zahtjevi za ostvarivanje prava na subvencioniranje nabavke udžbenika predaju se u prostorije Općine Dubrovačko primorje do 15. listopada 2017. godine.

Uz zahtjev potrebno je dostaviti slijedeću dokumentaciju:

* preslike osobnih iskaznica oba roditelja
* potvrde o upisu u školsku/akademsku 2017./2018. godinu (osim za učenike osnovnih škola)
* broj tekućeg računa podnosioca zahtjeva (roditelj)

Općina Dubrovačko primorje zadržava pravo na dodatne provjere i traženja dopune dokumentacije u cilju utvrđivanja stalnog prebivališta navedenog u zahtjevu za ostvarivanje prava na subvenciju (potvrdu MO, račune za komunalne usluge, potvrdu o odabranom liječniku obiteljske medicine isl.).

Jedinstveni upravni odjel

Općine Dubrovačko primorje